CELEX: 32013R0445
Language: et
Date: 2013-05-14 00:00:00
Title: Komisjoni rakendusmäärus (EL) nr 445/2013, 14. mai 2013 , milles käsitletakse loa andmist selenometioniini hüdroksüanaloogi kasutamiseks kõikide loomaliikide söödalisandina  EMPs kohaldatav tekst

15.5.2013   
            
            
               ET
            
            
               Euroopa Liidu Teataja
            
            
               L 130/21
            
         KOMISJONI RAKENDUSMÄÄRUS (EL) nr 445/2013,
   14. mai 2013,
   milles käsitletakse loa andmist selenometioniini hüdroksüanaloogi kasutamiseks kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus selenometioniini hüdroksüanaloogi kasutusloa saamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse selenometioniini hüdroksüanaloogile kasutusloa andmist kõikide loomade söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. detsembri 2012. aasta arvamuses (2) järeldusele, et kavandatud kasutustingimuste korral ei avalda selenometioniini hüdroksüanaloog kahjulikku mõju loomade ega inimeste tervisele ega keskkonnale ning et seda võib pidada tõhusaks seleeni allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Selenometioniini hüdroksüanaloogi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Toiduohutusamet jõudis järeldusele, et orgaanilise seleeni piirnormi tuleks kohaldada juba kasutusloa saanud orgaaniliste seleeniühendite, seleenpärmi ja selenometioniini hüdroksüanaloogi suhtes. Seega kui söödale lisatakse ka anorgaanilisi seleeniühendeid, ei tohi orgaanilistes seleeniühendites leiduva seleeni sisaldus ületada 0,2 mg täissööda kilogrammis.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2013); 11(1):3046.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Se) sisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b814
               
               
                  —
               
               
                  Selenometioniini hüdroksüanaloog
               
               
                  
                               
                           
                           
                              
                                 Söödalisandi kirjeldus
                              
                              
                                           
                                       
                                       
                                          Selenometioniini hüdroksüanaloogist valmistatud tahke valmistis ja vedel valmistis
                                       
                                    
                                           
                                       
                                       
                                          Seleeni sisaldus: 18 000 – 24 000 mg Se/kg
                                       
                                    
                                           
                                       
                                       
                                          Orgaanilist seleeni > 99 % kogu seleenisisaldusest
                                       
                                    
                                           
                                       
                                       
                                          Selenometioniini hüdroksüanaloogi > 98 % kogu seleenist
                                       
                                    
                                           
                                       
                                       
                                          Tahke valmistis: 5 % selenometioniini hüdroksüanaloogi ja 95 % kandjat
                                       
                                    
                                           
                                       
                                       
                                          Vedel valmistis: 5 % selenometioniini hüdroksüanaloogi ja 95 % destilleeritud vett
                                       
                                    
                        
                               
                           
                           
                              
                                 Toimeaine kirjeldus
                              
                              
                                           
                                       
                                       
                                          Orgaaniline seleen selenometioniini hüdroksüanaloogist (R,S-2-hüdroksü-4-metüülselenobutaanhape)
                                       
                                    
                                           
                                       
                                       
                                          Keemiline valem: C5H10O3Se
                                       
                                    
                                           
                                       
                                       
                                          CASi number 873660-49-2
                                       
                                    
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          Metioniini hüdroksüanaloogi määramine söödalisandis:
                                          
                                                      —
                                                   
                                                   
                                                      kõrgsurvevedelikkromatograafia koos 220 nm UV-kiirguse määramisega (HPLC-UV)
                                                   
                                                
                                    
                                           
                                       
                                       
                                          Seleeni kogusisalduse määramine söödalisandis:
                                          
                                                      —
                                                   
                                                   
                                                      induktiivsidestatud plasma mass-spetromeetria (ICPMS) pärast mikrolainete toimel lagundamist HNO3 ja H2O2 keskkonnas või
                                                   
                                                
                                                      —
                                                   
                                                   
                                                      induktiivsidestatud plasma mass-spetromeetria (ICPAES) pärast mikrolainete toimel lagundamist HNO3 ja HCl keskkonnas
                                                   
                                                
                                    
                                           
                                       
                                       
                                          Koguseleeni määramine eelsegus ja söödas:
                                          
                                                      —
                                                   
                                                   
                                                      hüdriidide tekitamisega aatom-absorptsioonspektromeetria pärast mikrolainete toimel lagundamist HNO3 ja H2O2 keskkonnas (EN 16159:2012)
                                                   
                                                
                                    
                        
               
                  Kõik liigid
               
               
                  —
               
               
                   
               
               
                  0,50 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Ohutusnõuded: käitlemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Maksimaalne orgaanilise seleeni sisaldus:
                              0,20 mg seleeni kilogrammis täissöödas, mille niiskusesisaldus on 12 %.
                           
                        
               
                  4. juuni 2023
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.